LørDan

LørDan var et direktesendt norsk talkshow og underholdningsprogram med Dan Børge Akerø som gikk på NRK fra 1987 til 1991. Det gjenoppstod i en kort periode i 2003. Programmet gikk annenhver lørdag og hadde et gjennomgangstema i hver episode. Det besto videre av inviterte gjester, artistkonkurranse og faste humorinnslag.

De uforutsigbare studioinnslagene med «Vaktmestern» (alias Trond-Viggo Torgersen) ble en av de mest suksessfulle og huskede innslag i programserien.VG - Vel blåst, Dan Børge (20.03.1989, s.41)«LørDans resept har slått godt an, ikke minst takket være Trond Viggo Torgersens glimrende vaktmester og hans usaklige kommentarer.» I 1990-91 utgjorde «Talentiaden» en betydelig del av programmet.Aftenposten Aften - Dan Børge på talentjakt (09.06.1990, Side: 39)«"Talentiaden" blir et fast 40 minutters innslag i Lørdan»

Innslag
Det var i starten faste humorinnslag med «Familien Kork» (bestående av Trond Kirkvaag, Nils Vogt og Janny Hoff Brekke).VG - Dan Børge skal redde TV-høsten (23.10.1987, s.39) 

Høsten 1988 ble «Stjernesmellen» introdusert, der det var fritt frem for amatører i å forøke å etterligne diverse kjente sanger og personligheter på en humoristisk måte.Aftenposten Amagasin - Det dages for LørDan (05.11.1988, Side: 102)

Nyttårsaften 1988 ble «Vaktmestern» (i Trond-Viggo Torgersens skikkelse) introdusert. Torgersen var også den følgende tiden ansvarlig for de populære "fem på gaten"-personlighetene. Begge disse innslagene ble meget populære og senere utgitt på video.NRK - Trond-Viggo gjennom tidene (18.12.2008)NRK - Hør her, Dan Bjørge! (14.8.2001)

Høsten 1990 var «Talentiaden» det nye ved programmet. Talentiaden var en sangkonkurranse der folk kunne melde seg på i håp om å få opptre i studio. Vinneren fikk en stor sum penger.VG -2 millioner til Talentiaden (29.08.1990, side 43) Den store finalen gikk den 25. mai 1991 og ble avholdt i Olavshallen. Fagjuryen og folkejuryen kåret hver sin favoritt. Vinnerne ble Frode Haltli og Eir Inderhaug.Hvem Hva Hvor 1992, s.348

I 1991 var KLM-trioen aktuell med NJUS, innslag med satiriske nyheter.Aftenposten Aften - Dagen din (31.01.1991  -  Side: 9)

I 2003 utgjorde «Kjempesjansen» en betydelig del av sendingen. Faste humorinnslag var denne sesongen ved Lisa Tønne (som rollefiguren Ali Reza).

Om serien
LørDan ble svært populært og har gått inn i historien som en av de aller mest suksessrike TV-produksjoner i Norge. Premieren ble sett av 2,1 millionerVG - TV-Toppen: Dan slo Cosby (04.11.1987, s.45)«Mens 2, 1 millioner seere koste seg med Dan, var det 1 9 millioner i TV-stuene som så Cosby.» og enkelte episoder hadde seertall på 2,5 millioner.VG - TV-Toppen (22.02.1989, s.44) «Da var Dan Børge helt oppe i 75 prosent, men 72 prosent, slik det var sist lørdag, utgjør 2,6 millioner seere.» Det var det mest sette programmet i 1987.VG - TV-toppen 1987 (29.12.1987, s.36) Sendingene i 2003 hadde bare mellom 700 000 og 800 000 seere.VG - (07.10.2003, s.51)Aftenposten Morgen (31.10.2003, side 12) «Sist lørdag valgte i overkant av 800 000 nordmenn å se Dan Børge Akerøs «LørDan» på NRK1, et program som for ti år siden ville hatt en halv million flere seere. Nå er fredag blitt den store familiedagen foran skjermen.»

Det ble sendt 30 episoder av programmet i perioden 1987-91. Gjester i den siste sendingen var SVs tidligere leder Hanna Kvanmo, stortingspresident Jo Benkow og NRKs pensjonerte underholder Odd Grythe.NTB - LØRDANS SISTE TV-LØRDAG (24.03.1991) Programmet gjenoppsto i 2003, men gikk kun en sesong.

LørDan etterfulgte SenFredag og var inspirert av diverse amerikanske TV-program. LørDan inneholdt imidlertid mindre politisk stoff enn SenFredag.

Annet
Høsten 1990 lanserte Akerø en konkurransen der seerne ble oppfordret til å lage parodier på Grevinnen og hovmesteren. Vinnervideoen ble kåret i årets siste sending. Vinnerne ble personer fra Blitz.Blitz' versjon av Grevinnen og hovmesteren Ulf Brynildsen og Jo Raknes spilte rollene mens Eva Norderhaug hadde regi.VG - Blinkskudd fra Blitz-miljø (23.12.1990, Side 47)

Referanser

 Eksterne lenker 

Kategori:Norske underholdningsprogrammer på TV
Kategori:Norske talkshow på TV
Kategori:TV-produksjoner på NRK
Kategori:Norske TV-produksjoner fra 1980-årene
Kategori:Norske TV-produksjoner fra 1990-årene
Kategori:Norske TV-produksjoner fra 2000-årene